വെള്ളാപ്പള്ളി നടേശന് സ്ഥാനമേറ്റതിന്റെ 25ാം വാര്ഷികവും ശതാഭിഷേകവും ചേര്ത്തല: എസ്.എന്.ഡി.പി. യോഗം ജനറല് സെക്രട്ടറി, എസ്.എന്. ട്രസ്റ്റ് സെക്രട്ടറി, കണിച്ചുകുളങ്ങര ദേവസ്വം പ്രസിഡന്റ് എന്നീ പദവികളില് വെള്ളാപ്പള്ളി നടേശന് സ്ഥാനമേറ്റതിന്റെ 25ാം വാര്ഷികവും അദ്ദേഹത്തിന്റെ ശതാഭിഷേകവും സാമുദായിക ക്ഷേമപ്രവര്ത്തനങ്ങള്ക്ക് മുന്തൂക്കം നല്കുന്ന കര്മ പദ്ധതികളുമായി ആഘോഷിക്കാന് സംഘാടകസമിതി തീരുമാനിച്ചു. സെപ്റ്റംബര് 16 ന് ആരംഭിച്ച് ഒരു വര്ഷം നീണ്ടുനില്ക്കുന്ന കര്മ പരിപാടികള്ക്കാണു രൂപം നല്കിയിരിക്കുന്നത്. എസ്.എന്.ഡി.പി. യോഗവും എസ്.എന്. ട്രസ്റ്റും കണിച്ചുകുളങ്ങര ദേവസ്വവും സംയുക്തമായാണ് പദ്ധതി നടപ്പാക്കുന്നത്. സ്വാഗത സംഘം എക്സിക്യൂട്ടീവ് യോഗത്തില് ചെയര്മാന് തുഷാര് വെള്ളാപ്പള്ളി അധ്യക്ഷത വഹിച്ചു.പ്രോഗ്രാം കമ്മിറ്റി ജനറല് കണ്വീനര് അരയക്കണ്ടി സന്തോഷ് പ്രവര്ത്തന റിപ്പോര്ട്ട് അവതരിപ്പിച്ചു. എം.ബി. ശ്രീകുമാര്, കെ. പത്മകുമാര്, സിനില് മുണ്ടപ്പള്ളി, കെ.എല്. അശോകന്, ധനേശന് പൊഴിക്കല്, പി.എസ്.എന്. ബാബു, രാധാകൃഷ്ണന് കളത്തില്, സ്വാമിനാഥന് ചള്ളിയില്, അനീഷ് പുല്ലുവേലില് എന്നിവര് പ്രസംഗിച്ചു.